DISCIPLINÁRNY  PORIADOK PRE ŠTUDENTOV 
   EKONONOMICKEJ FAKULTY UNIVERZITY J. SELYEHO

                                                      Článok 1
                                     Základné ustanovenia

1.	Disciplinárny poriadok je platný pre všetkých študentov Ekonomickej fakulty Univerzity J. Selyeho (ďalej len “EF UJS”), študujúcich dennou a externou formou v jednotlivých stupňoch štúdia vymedzených Štatútom EF UJS.
2.	Každý študent EF UJS je povinný rešpektovať a riadiť sa Štatútom UJS, Študijným poriadkom UJS , Štatútom EF UJS, Študijným poriadkom EF UJS a ďalšími vnútornými predpismi  a smernicami univerzity a fakulty vrátane domových poriadkov študentských domovov UJS.
1.	3. Za porušenie povinnosti podľa Článku 2 možno študentovi uložiť niektoré z disciplinárnych opatrení podľa  tohto  Disciplinárneho poriadku.

                                                       Článok 2
                        Priestupky zakladajúce disciplinárne  konanie

1. Disciplinárne opatrenia možno uložiť za tieto priestupky:

a.	porušenie alebo nedodržanie ustanovení vnútorných predpisov UJS a EF UJS podľa  Čl. 1 ods. 2 tohto poriadku,
b.	nerešpektovanie rozhodnutia akademických orgánov školy a fakulty a správanie, ktoré je v rozpore so všeobecne platnými normami morálky a etiky,
c.	vážne poškodenie majetku univerzity alebo študentského domova,
d.	prenechanie ubytovania, ktoré študentovi bolo pridelené  v študentskom domove UJS , inej osobe,
e.	zneváženie člena akademickej obce, alebo zamestnanca UJS,
f.	falšovanie úradných akademických dokladov, 
g.	za nedodržanie povinností študenta podľa Čl. 7 ods. 2 Študijného poriadku EF UJS,
h.	za porušenie ustanovenia Čl. 10 ods. 2 Študijného poriadku EF UJS,
i.	vedomé porušenie  autorského zákona,
1.	závažné porušenie pravidiel a pokynov na prácu v počítačovej sieti a počítačových učebniach univerzity a fakulty,
j.	závažne ohrozenie mravnosti na akademickej pôde ( šírenie pornografie, používanie toxických a psychotropných látok),
k.	závažné porušenie ustanovení smernice rektora UJS o zásadách požičovania  prenosných počítačov pre študentov.
l.	právoplatné odsúdenie za úmyselný trestný čin.

                                                         Článok 3
                                        Disciplinárne opatrenia

1.	Za disciplinárny priestupok možno uložiť študentovi niektoré z týchto disciplinárnych opatrení:
a.	pokarhanie,
b.	podmienečné vylúčenie zo štúdia s určením lehoty a podmienok, pri dodržaní ktorých bude podmienečné vylúčenie zo štúdia,
c.	vylúčenie zo štúdia
2.	Ak samotné prejednávanie disciplinárneho priestupku vedie k náprave je možné odstúpiť od uloženia disciplinárneho opatrenia.
3.	Disciplinárny priestupok nie je možné prejednávať, ak od jeho spáchania alebo odo dňa nadobudnutia právoplatnosti rozsudku v trestnom konaní, v prípade odsúdenia študenta, uplynula lehota viac ako jeden rok.
4.	Rektor ani dekan nemôže uložiť prísnejšie disciplinárne opatrenie, než navrhla disciplinárna komisia.

                                                  Článok 4
                                         Disciplinárne komisie

1.	Disciplinárna komisia EF UJS rieši disciplinárne priestupky študentov zapísaných na fakulte v súlade s rokovacím poriadkom disciplinárnej komisie EF UJS.
2.	Disciplinárna komisia EF UJS prejednáva disciplinárne priestupky študentov na základe podnetu dekana. Disciplinárna komisia výsledky zistení skutkového stavu vecí a návrhy na udelenie disciplinárnych opatrení odovzdáva dekanovi. Disciplinárna komisia prejednáva disciplinárny priestupok študenta aj vtedy, keď bol študent odsúdený a rozsudok v trestnom konaní už nadobudol právoplatnosť.
3.	Predsedu a členov príslušnej disciplinárnej komisie v počte 6  (šesť) vymenúva dekan fakulty, po predchádzajúcom schválení v AS EF UJS na obdobie štyroch rokov.
4.	Členovia príslušnej disciplinárnej komisie sú členovia akademickej obce EF. Polovicu členov každej disciplinárnej komisie tvoria študenti z akademickej obce EF.
5.	Na prejednávanie disciplinárnych priestupov študentov a na navrhovanie, ako udeľovanie disciplinárnych opatrení sa vzťahuje § 72 zákona č. 131/2002 Z. z. o vysokých školách a o zmene a doplnení niektorých zákonov v znení platných zmien a doplnení.
6.	Jednanie disciplinárnej komisie riadi jej predseda, v prípade jeho neprítomnosti dekanom menovaný člen disciplinárnej komisie.
7.	Jednanie disciplinárnej komisie je neverejné, ak o tom tajným hlasovaním rozhodnú najmenej štyria členovia disciplinárnej komisie, alebo o to požiada dekan fakulty.
8.	Každá disciplinárna komisia je povinná zisťovať skutkový stav veci a na základe toho urobiť presný a pravdivý popis disciplinárneho priestupku.
9.	Pri ústnom prejednávaní musí byť prítomný študent, ktorého sa disciplinárny priestupok týka. Ak sa študent nedostaví bez riadneho ospravedlnenia, možno konať aj bez jeho prítomnosti. Disciplinárna komisia je povinná zistiť skutkový stav veci a umožniť študentovi zaujať k nemu stanovisko.
10.	Návrh na udelenie disciplinárnych opatrení je disciplinárnou komisiou prijatý, ak hlasovali za prijatie aspoň štyria členovia disciplinárnej komisie.
11.	Zápis z jednania disciplinárnej komisie obsahujúci prezenčnú listinu členov komisie, popis disciplinárneho priestupku, dôkazné materiály, návrh na udelenie disciplinárnych opatrení podpísaný predsedom  disciplinárnej komisie je po skončení disciplinárneho rokovania odovzdaný dekanovi fakulty.
12.	Rozhodnutie o uložení disciplinárneho opatrenia sa vyhotovuje písomne a doručuje sa študentovi do vlastných rúk. Rozhodnutie sa skladá z výroku, jeho odôvodnenia a z poučenia o možnosti podať žiadosť o jeho preskúmanie. Žiadosť sa podáva orgánu, ktorý rozhodnutie vydal, do ôsmych dní odo dňa doručenia.
13.	Ak je týmto orgánom dekan, môže sám žiadosti študenta vyhovieť a rozhodnutie zmeniť alebo zrušiť. V prípade, že žiadosti nevyhovie, postúpi ju rektorovi. Rektor rozhodnutie dekana preskúma a ak je v rozpore so zákonom, vnútorným predpisom UJS, alebo jej súčasti, rozhodnutie zmení alebo zruší. Rektor musí vydať rozhodnutie najneskôr do 30 dní od doručenia žiadosti o preskúmanie rozhodnutia dekana.
14.	Ak je týmto orgánom rektor, môže sám žiadosti študenta vyhovieť a rozhodnutie zmeniť alebo zrušiť. V prípade, že žiadosti nevyhovie, postúpi ju AS UJS. AS UJS rozhodnutie rektora preskúma a ak je v rozpore so zákonom alebo vnútorným predpisom UJS, rozhodnutie zmení alebo zruší. AS UJS musí vydať rozhodnutie najneskôr do 30 dní od doručenia žiadosti o preskúmanie rozhodnutia rektora.
15.	Žiadosť študenta o preskúmanie rozhodnutia má vždy odkladný účinok.

                                                     Článok 5
                                     Záverečné ustanovenia

1.	Tento disciplinárny poriadok bol v zmysle §9 ods.1, písm. b) zákona č. 131/2002 Z. z. o vysokých školách a o zmene a doplnení niektorých zákonov v znení zmien a doplnení schválený Akademickým senátom EF UJS v Komárne dňa:……………………
2.	Disciplinárny poriadok EF UJS nadobúda platnosť a účinnosť dňom schválenia v AS EF UJS. 

……………………………….                                  …………………………….
          dekan EF UJS                                                        predseda AS EF UJS